“વિદેશોમાં જમા ભારતીય કાળા નાણાંનો મુદ્દો ફરી એકવાર દેશભરમાં ચર્ચાના કેન્દ્રસ્થાને આવી ગયો છે. તાજેતરમાં સુપ્રીમ કોર્ટની ફટકાર પછી કેન્દ્ર સરકારે ૬૨૭ લોકોના નામ એક બંધ કવરમાં સુપ્રીમ કોર્ટને સોંપી દીધા છે, જેના ખાતાઓ એચએસબીસી બેંકની જીનીવા શાખામાં છે. પહેલા સરકારે માત્ર ત્રણ જ નામ કયા કારણોસર આપેલા તે કોઈ જાણતું નથી. કારણ કે એ જ ત્રણ નામોની વિશેષતા શું હતી તેની કોઈ સ્પષ્ટતા નથી. આનો અર્થ એવો પણ હોઈ શકે કે કેન્દ્ર સરકાર પોતે જ બધા નામો જાહેર કરવા ઇચ્છતી હોય, પરંતુ તેને કોઈ અકળ કારણોસર એવું દર્શાવવું હોય કે તે પોતાની મરજી પ્રમાણે નહીં, પરંતુ સુપ્રીમ કોર્ટના આદેશ અનુસાર વર્તી રહી છે! ”